2004R2092 — SL — 12.05.2009 — 004.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:





popravljena z:









▼B

UREDBA KOMISIJE (ES) št. 2092/2004

z dne 8. decembra 2004

o določitvi podrobnih pravil za uporabo uvozne tarifne kvote za posušeno goveje meso brez kosti s poreklom iz Švice







Člen 1

1. ►M1 Dajatve prosta uvozna kvota Skupnosti za posušeno goveje meso brez kosti, ki se uvršča v oznako KN ex 0210 20 90 in s poreklom iz Švice, je s tem vsako leto odprta za letni obseg 1 200 ton za obdobje od 1. januarja do 31. decembra (v nadaljnjem besedilu „kvota“). ◄

Zaporedna številka kvote je 09.4202.

2. Pravila o poreklu blaga, ki se uporabljajo za proizvode, navedene v odstavku 1, so tista, ki jih predpisuje člen 4 Sporazuma med Evropsko Skupnostjo in Švicarsko konfederacijo o trgovini s kmetijskimi proizvodi.

3. Za namene te uredbe pomeni „posušeno meso brez kosti“ kose mesa iz stegen goveda, ki je staro najmanj 18 mesecev, brez vidne medmišične maščobe (3 do 7 %) in s pH vrednostjo za sveže meso med 5,4 in 6,0; nasoljene, začinjene, stisnjene, sušene samo na svežem suhem zraku in ki razvijajo plemenito plesen (razvoj mikroskopskih gliv). Masa končnega proizvoda je med 41 and 53 % surovine pred soljenjem.

Člen 2

1. Za uvoz količin, določenih v členu 1(1), je ob sprostitvi blaga v prosti pretok treba predložiti uvozno dovoljenje.

2. Izvirnik potrdila o pristnosti, sestavljen v skladu s členom 3, ter kopija izvirnika se predložita pristojnemu organu skupaj z zahtevkom za prvo uvozno dovoljenje, ki se nanaša na potrdilo o pristnosti.

▼M1 —————

▼B

3. Potrdilo o pristnosti se lahko uporabi za izdajo več kot enega uvoznega dovoljenja za celotno količino, ki ne presega količine, zapisane na potrdilu. Če se izda več kot eno dovoljenje v zvezi s potrdilom, pristojni organ vnese v potrdilo o pristnosti dodeljeno količino.

4. Pristojni organi lahko izdajajo uvozna dovoljenja šele potem, ko je bilo potrjeno, da informacije na potrdilu ustrezajo tistim, ki jih vsak teden v zvezi s tem posreduje Komisija. Dovoljenja se izdajo takoj zatem.

Vendar pa lahko pristojni organi v izjemnih primerih in s pravilno utemeljenimi zahtevki izdajo uvozna dovoljenja na podlagi ustreznih potrdil o pristnosti, preden prejmejo informacije Komisije. V takšnih primerih je varščina za uvozna dovoljenja enaka znesku, ki ustreza polni carini v skladu s skupno carinsko tarifo. Ko države članice prejmejo informacije, ki se nanašajo na potrdilo, nadomestijo to varščino s tisto, ki je navedena v členu 4 Uredbe (ES) št. 1445/1995.

5. V oddelku 20 zahtevkov za dovoljenja in na dovoljenjih se prikaže enega od zaznamkov, navedenih v Prilogi I.

Člen 3

1. Potrdila o pristnosti iz člena 2 se pripravijo v enem izvirniku in dveh kopijah, ki se natisnejo in izpolnijo v enem od uradnih jezikov Skupnosti, v skladu z vzorcem iz Priloge II. Lahko je natisnjen in izpolnjen tudi v uradnem jeziku ali enem od uradnih jezikov države izvoznice.

Pristojni organi države članice, v kateri se zahtevek za uvozno dovoljenje predloži, lahko zahtevajo prevod zahtevanega potrdila.

2. Dimenzije obrazcev potrdil so 210 × 297 mm. Papir ne sme tehtati manj kot 40 g/m2. Izvirnik je bele, prva kopija rožnate, druga pa rumene barve.

3. Izvirnik potrdila in kopiji le-tega so lahko natipkani ali ročno vpisani. V slednjem primeru morajo biti izpolnjeni s črnim črnilom in z velikimi tiskanimi črkami.

4. Vsako potrdilo ima svojo zaporedno številko, ki ji sledi naziv države izdajateljice.

Kopije imajo isto zaporedno številko in isti naziv kot izvirnik.

5. Opredelitev posušenega mesa brez kosti, predpisanega v členu 1(3), se jasno navede na potrdilu.

6. Potrdila so veljavna le, če jih ustrezno potrdi organ izdaje s seznama v Prilogi III.

Za ustrezno potrjeno potrdilo šteje tisto, na katerem je naveden datum in kraj izdaje ter žig organa izdaje in podpis osebe ali oseb, ki so pooblaščene za podpis.

Člen 4

1. Organi izdaje, navedeni v Prilogi III:

(a) morajo biti kot takšni potrjeni s strani zadevne države izvoznice;

(b) se obvežejo, da bodo preverjali podatke, vpisane na potrdilih;

(c) se obvežejo, da bodo Komisiji vsaj enkrat tedensko posredovali informacije, ki omogočajo preverjanje na potrdilu vpisanih podatkov, zlasti številke potrdila, izvoznika, prejemnika, namembne države, proizvoda, neto teže ter datuma podpisa.

2. Seznam iz Priloge III lahko Komisija popravi, kadar se zahteve iz odstavka 1(a) tega člena ne izpolnjujejo več ali kadar organu izdaje ne uspe izpolniti katere od obveznosti, ki so mu naložene.

▼M1

Člen 5

Potrdila o pristnosti in uvozna dovoljenja veljajo tri mesece od datuma njihove izdaje.

▼M3

Člen 6

Uporabljajo se določbe Uredbe Komisije (ES) št. 376/2008 ( 8 ), poglavje III Uredbe Komisije (ES) št. 1301/2006 ( 9 ) in Uredba Komisije (ES) št. 382/2008 ( 10 ), razen če ni drugače določeno v tej uredbi.

▼B

Člen 7

Organi oblasti držav izvoznic Komisiji posredujejo vzorce odtisov žiga, ki jih uporabljajo njihovi organi izdaje, ter imena in podpise oseb, pooblaščenih za podpis potrdila o pristnosti. Vsako nadaljnjo spremembo žigov ali imen je prav tako treba čim prej sporočiti Komisiji. Komisija te informacije posreduje pooblaščenim organom držav članic.

▼M3

Člen 7a

1. Z odstopanjem od drugega pododstavka člena 11(1) Uredbe (ES) št. 1301/2006 države članice Komisijo obvestijo:

(a) najpozneje do 28. februarja po koncu vsakega obdobja uvozne tarifne kvote o količinah proizvodov, vključno z obvestili o ničnih zahtevkih, za katere so bila uvozna dovoljenja izdana v prejšnjem obdobju uvozne tarifne kvote;

(b) najpozneje do 30. aprila po koncu vsakega obdobja uvozne tarifne kvote o količinah, vključno z obvestili o ničnih zahtevkih, ki so zajete v neuporabljenih ali delno uporabljenih uvoznih dovoljenjih in ustrezajo razliki med količinami, označenimi na hrbtni strani uvoznih dovoljenj, in količinami, za katere so bila izdana dovoljenja.

2. Države članice najpozneje do 30. aprila po koncu vsakega obdobja uvozne tarifne kvote Komisijo obvestijo o količinah proizvodov, ki so bile dejansko sproščene v prosti promet v prejšnjem obdobju uvozne tarifne kvote.

Za obdobje uvozne tarifne kvote, ki se začne 1. januarja 2009, države članice Komisiji posredujejo podrobne podatke o količinah proizvodov, danih v prosti promet s 1. januarjem 2009 v skladu s členom 4 Uredbe (ES) št. 1301/2006.

3. Obvestila iz odstavka 1 in prvega pododstavka odstavka 2 tega člena se pripravijo, kot je navedeno v prilogah IV, V in VI k tej uredbi, in uporabijo se kategorije proizvodov iz Priloge V k Uredbi (ES) št. 382/2008.

▼B

Člen 8

Uredba (ES) št. 2424/1999 se razveljavi.

Člen 9

Ta uredba začne veljati sedmi dan po objavi v Uradnem listu Evropske unije.

Uporablja se od 1. januarja 2005.

Ta uredba je v celoti zavezujoča in se neposredno uporablja v vseh državah članicah.

▼C1









PRILOGA I

Zaznamki iz člena 2(5)

V bolgarščini : Сушено обезкостено говеждо или телешко месо — Регламент (ЕО) № 2092/2004

V španščini : Carne de vacuno seca deshuesada — Reglamento (CE) no 2092/2004

V češčini : Vykostěné sušené hovězí maso — nařízení (ES) č. 2092/2004

V danščini : Tørret udbenet oksekød — forordning (EF) nr. 2092/2004

V nemščini : Εntbeintes, getrocknetes Rindfleisch — Verordnung (EG) Nr. 2092/2004

V estonščini : Kuivatatud kondita veiseliha — määrus (EÜ) nr 2092/2004

V grščini : Αποξηραμένο βόειο κρέας χωρίς κόκαλα — Κανονισμός (ΕΚ) αριθ. 2092/2004

V angleščini : Dried boneless beef — Regulation (EC) No 2092/2004

V francoščini : Viande bovine séchée désossée — règlement (CE) no 2092/2004

V italijanščini : Carni bovine disossate ed essiccate — regolamento (CE) n. 2092/2004

V latvijščini : Žāvēta atkaulota liellopu gaļa — Regula (EK) Nr. 2092/2004

V litovščini : Džiovinta iškaulinėta jautiena — Reglamentas (EB) Nr. 2092/2004

V madžarščini : Szárított kicsontozott marhahús – 2092/2004/EK rendelet

V malteščini : Ċanga mniexfa mingħajr għadam — Regolament (KE) Nru 2092/2004

V nizozemščini : Gedroogd rundvlees zonder been — Verordening (EG) nr. 2092/2004

V poljščini : Suszona wołowina bez kości — Rozporządzenie (WE) nr 2092/2004

V portugalščini : Carne de bovino seca desossada — Regulamento (CE) n.o 2092/2004

V romunščini : Carne de vită dezosată uscată — Regulamentul (CE) nr. 2092/2004

V slovaščini : Sušené vykostené hovädzie mäso — nariadenie (ES) č. 2092/2004

V slovenščini : Posušeno goveje meso brez kosti — Uredba (ES) št. 2092/2004

V finščini : Kuivattua luutonta naudanlihaa — asetus (EY) N:o 2092/2004

V švedščini : Τorkat benfritt nötkött — förordning (EG) nr 2092/2004

▼B









PRILOGA II

▼M4









PRILOGA III

Seznam organov v državah izvoznicah, ki so pooblaščene za izdajo potrdila o pristnosti

ŠVICA

— Office fédéral de l'agriculture/Bundesamt für Landwirtschaft/Ufficio federale dell'agricoltura.

▼M3









PRILOGA IV







Prijava uvoznih dovoljenj (izdanih) – Uredba (ES) št. 2092/2004 Naročilo št. Kategorija proizvoda ali proizvodov (1) Količina (kilogrami mase proizvoda) 09.4202 (1) Kategorija ali kategorije proizvoda, kot so navedene v Prilogi V k Uredbi (ES) št. 382/2008.









PRILOGA V







Prijava uvoznih dovoljenj (neuporabljenih količin) – Uredba (ES) št. 2092/2004 Naročilo št. Kategorija proizvoda ali proizvodov (1) Neuporabljena količina (kilogrami mase proizvoda) 09.4202 (1) Kategorija ali kategorije proizvoda, kot so navedene v Prilogi V k Uredbi (ES) št. 382/2008.









PRILOGA VI







Prijava količin proizvodov, danih v prosti promet – Uredba (ES) št. 2092/2004 Naročilo št. Kategorija proizvoda ali proizvodov (1) Količina, dana v prosti promet (kilogrami mase proizvoda) 09.4202 (1) Kategorija ali kategorije proizvoda, kot so navedene v Prilogi V k Uredbi (ES) št. 382/2008.